รัฐบาลไทย-ข่าวทำเนียบรัฐบาล-รัฐบาลเตือนประชาชนเฝ้าระวังน้ำล้นตลิ่งบริเวณพื้นที่ลุ่มต่ำริมแม่น้ำ และขอให้ติดตามการแจ้งเตือนสถานการณ์น้ำอย่างใกล้ชิด ช่วง 8-15 ตุลาคม นี้
วันอาทิตย์ที่ 8 ตุลาคม 2566
08/10/2566
รัฐบาลเตือนประชาชนเฝ้าระวังน้ําล้นตลิ่งบริเวณพื้นที่ลุ่มต่ําริมแม่น้ํา และขอให้ติดตามการแจ้งเตือนสถานการณ์น้ําอย่างใกล้ชิด ช่วง 8-15 ตุลาคม นี้
รัฐบาลเตือนประชาชนเฝ้าระวังน้ําล้นตลิ่งบริเวณพื้นที่ลุ่มต่ําริมแม่น้ํา และขอให้ติดตามการแจ้งเตือนสถานการณ์น้ําอย่างใกล้ชิด ช่วง 8-15 ตุลาคม นี้
วันที่ 8 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เตือนประชาชนเฝ้าระวังน้ําล้นตลิ่งบริเวณพื้นที่ลุ่มต่ําริมแม่น้ํา และขอให้ติดตามการแจ้งเตือนสถานการณ์น้ํา จากส่วนราชการอย่างใกล้ชิด เตรียมพร้อมขนของขึ้นสู่บริเวณที่สูงหรืออพยพทันที หากได้รับการแจ้งเตือน เพื่อความปลอดภัยในชีวิตและทรัพย์สิน
นายคารม กล่าวว่า จากรายงานของ
สํานักงานทรัพยากรน้ําแห่งชาติ (สทนช.) ได้ติดตามสถานการณ์น้ําในช่วงสัปดาห์ที่ผ่านมา มีร่องมรสุมทําให้เกิดฝนตกหนักสะสมทั้งประเทศไทย ทําให้มีปริมาณน้ําในลําน้ําเพิ่มมากขึ้น โดยคาดการณ์ในช่วงวันที่ 8 – 11 ตุลาคม 2566 จะมีฝนตกหนักถึงหนักมาก ในภาคเหนือ ภาคตะวันออกเฉียงเหนือ ภาคกลาง ภาคตะวันออก และ ภาคใต้ ทั้งนี้ สทนช. ได้วิเคราะห์คาดการณ์จะมีปริมาณน้ําเพิ่มขึ้น ซึ่งส่งผลให้ล้นตลิ่งบริเวณพื้นที่ลุ่มต่ําริมลําน้ํา โดยมี พื้นที่เสี่ยงต้องเฝ้าระวัง ในช่วงวันที่ 9 – 15 ตุลาคม 2566 ดังนี้
1. เฝ้าระวังน้ําหลากดินถล่ม ได้แก่
1.1 ภาคเหนือ จังหวัดเชียงใหม่ (อําเภอฝาง อมก๋อย และจอมทอง) จังหวัดกําแพงเพชร (อําเภอคลองลาน คลองขลุง และปางศิลาทอง) จังหวัดอุตรดิตถ์ (อําเภอตรอน) จังหวัดตาก (อําเภออุ้มผาง แม่สอด แม่ระมาด พบพระ วังเจ้า และบ้านตาก) จังหวัดพะเยา (อําเภอเมืองพะเยา) จังหวัดแพร่ (อําเภอวังชิ้น) จังหวัดพิษณุโลก (อําเภอนครไทย) จังหวัดนครสวรรค์ (อําเภอแม่วงก์) จังหวัดอุทัยธานี (อําเภอบ้านไร่ และลานสัก) จังหวัดเพชรบูรณ์ (อําเภอเมืองเพชรบูรณ์ หนองไผ่ และน้ําหนาว)
​​1.2 ภาคตะวันออกเฉียงเหนือ จังหวัดขอนแก่น (อําเภอโคกโพธิ์ไชย และโนนศิลา) จังหวัดนครราชสีมา (อําเภอเมืองนครราชสีมา โนนไทย โนนสูง เฉลิมพระเกียรติ จักราช พิมาย ลําทะเมนชัย ชุมพวง และเมืองยาง) จังหวัดชัยภูมิ (อําเภอเมืองชัยภูมิ คอนสาร และเกษตรสมบูรณ์) จังหวัดมุกดาหาร (อําเภอคําชะอี และเมืองมุกดาหาร) จังหวัดอุดรธานี (อําเภอเมืองอุดรธานี) จังหวัดอุบลราชธานี (อําเภอ
เมืองอุบลราชธานี และวารินชําราบ)
​​1.3 ภาคกลาง จังหวัดกาญจนบุรี (อําเภอทองผาภูมิ และศรีสวัสดิ์) จังหวัดชัยนาท (อําเภอเมืองชัยนาท เนินขาม และหันคา) จังหวัดสุพรรณบุรี (อําเภอเดิมบางนางบวช หนองหญ้าไซ สามชุก และดอนเจดีย์)
​​1.4 ภาคตะวันออก จังหวัดปราจีนบุรี (อําเภอเมืองปราจีนบุรี ประจันตคาม ศรีมหาโพธิ นาดีและกบินทร์บุรี) จังหวัดสระแก้ว (อําเภอเมืองสระแก้ว) จังหวัดจันทบุรี (อําเภอเมืองจันทบุรี แก่งหางแมว ขลุง มะขาม และท่าใหม่) จังหวัดตราด (อําเภอเมืองตราด บ่อไร่ เขาสมิง และแหลมงอบ) จังหวัดระยอง (อําเภอปลวกแดง)
​​1.5 ภาคใต้ จังหวัดนราธิวาส (อําเภอสุไหงปาดี และสุคิริน) จังหวัดพังงา (อําเภอคุระบุรี) จังหวัดระนอง (อําเภอเมืองระนอง และกะเปอร์)
2. เฝ้าระวังน้ําล้นตลิ่งบริเวณพื้นที่ลุ่มต่ําริมแม่น้ํา ดังนี้
​​​​2.1 แม่น้ํามูล ได้แก่ อําเภอเมืองอุบลราชธานี วารินชําราบ และพิบูลมังสาหาร จังหวัดอุบลราชธานี ทั้งนี้การบริหารจัดการในพื้นที่ลุ่มน้ําชี และลุ่มน้ํามูล ได้บริหารจัดการโดยคณะทํางานอํานวยการบริหารจัดการน้ําส่วนหน้าในพื้นที่เสี่ยงอุทกภัยภาคตะวันออกเฉียงเหนือ ซึ่งมีการประชุมบูรณาการข้อมูล เพื่อให้การบริหารจัดการน้ําเกิดประโยชน์สูงสุด โดยเก็บกักน้ําไว้ใช้ในฤดูแล้งให้ได้มากที่สุด และการระบายน้ําให้เกิดผลกระทบกับพี่น้องประชาชนให้น้อยที่สุด
2.2 แม่น้ําเจ้าพระยา คาดการณ์จะมีน้ําหลากจากพื้นที่ตอนบนของลุ่มน้ํา ซึ่งเขื่อนเจ้าพระยาต้องเพิ่มการระบายน้ําในอัตรามากกว่า 1,500 ลูกบาศก์เมตรต่อวินาที โดยจะส่งผลให้ระดับน้ําบริเวณพื้นที่ลุ่มต่ํานอกคันกั้นน้ํา วัดไชโย คลองโผงเผง จังหวัดอ่างทอง อําเภอพรหมบุรี เมืองสิงห์บุรี และอินทร์บุรี จังหวัดสิงห์บุรี คลองบางบาล จังหวัดพระนครศรีอยุธยา และตําบลหัวเวียง อําเภอเสนา ตําบลลาดชิด ตําบลท่าดินแดง อําเภอผักไห่ จังหวัดพระนครศรีอยุธยา เพิ่มสูงขึ้นประมาณ 0.20 – 0.80 เมตร ทั้งนี้การบริหารจัดการในพื้นที่ลุ่มน้ําเจ้าพระยาได้บริหารจัดการโดยคณะทํางานอํานวยการบริหารจัดการน้ําส่วนหน้าในพื้นที่เสี่ยงอุทกภัยภาคกลาง ซึ่งมีการประชุมบูรณาการข้อมูลเพื่อให้การบริหารจัดการน้ําเกิดประโยชน์สูงสุด โดยเก็บกักน้ําไว้ใช้ในฤดูแล้งให้ได้มากที่สุด และการระบายน้ําให้เกิดผลกระทบกับพี่น้องประชาชนให้น้อยที่สุด
2.3 แม่น้ําท่าจีน ได้แก่ อําเภอเมืองสุพรรณบุรี และสองพี่น้อง จังหวัดสุพรรณบุรี อําเภอบางเลน และนครชัยศรี จังหวัดนครปฐม
2.4 แม่น้ําปราจีนบุรี ได้แก่ อําเภอกบินทร์บุรี จังหวัดปราจีนบุรี
"จากการลงพื้นที่ติดตามสถานการณ์น้ําในพื้นที่จังหวัดอุบลราชธานี และจังหวัดยโสธร ของนายเศรษฐา ทวีสิน นายกรัฐมนตรี ได้กําชับให้ทุกส่วนราชการเตรียมความพร้อมรองรับสถานการณ์น้ําอย่างเต็มที่ ยืนยันรัฐบาลให้ความสําคัญกับการบริหารจัดการน้ํา ทั้งในส่วนของน้ําท่วม และการกักเก็บน้ําเพื่อการเกษตร นายกรัฐมนตรีย้ํา รัฐบาลจะไม่ปล่อยให้ปัญหาเกิดขึ้นซ้ําซากไปเรื่อยๆ ทุกหน่วยงานจะต้องปรับเปลี่ยนแนวคิด ทําให้ไม่เกิดน้ําท่วม หรือเกิดให้น้อยที่สุด" นายคารม กล่าว